**Luonnokset Helsingin, Itä-Uudenmaan ja Länsi-Uudenmaan maistraattien yhdistämisestä aiheutuviksi asetusmuutoksiksi**

**1.**

**Valtioneuvoston asetus maistraattien toimialueista**

Valtioneuvoston päätöksen mukaisesti säädetään rekisterihallintolain (166/1996) 3 §:n 1 momentin nojalla, sellaisena kuin se on laissa 1434/2009:

1 §

Uudenmaan maistraatin toimialue on Helsingin, Espoon, Lohjan, Vihdin, Raaseporin, Vantaan,

Porvoon, Loviisan, Hyvinkään ja Keski-Uudenmaan kihlakunnat.

Hämeen maistraatin toimialue on Hämeenlinnan, Forssan, Riihimäen, Lahden ja  Heinolan kihlakunnat.

Kaakkois-Suomen maistraatin toimialue on Kouvolan, Kotkan, Haminan, Lappeenrannan ja Imatran kihlakunnat;

Lounais-Suomen maistraatin toimialue on Turun, Salon, Vakka-Suomen, Kaarinan, Loimaan, Raision, Turunmaan, Porin, Rauman, Kankaanpään ja Kokemäen kihlakunnat.

Sisä-Suomen maistraatin toimialue on Jyväskylän, Jämsän, Saarijärven, Keuruun, Äänekosken, Tampereen, Ikaalisten, Kangasalan, Mäntän, Nokian, Valkeakosken ja Vammalan kihlakunnat.

Länsi-Suomen maistraatin toimialue on Vaasan, Kyrönmaan, Mustasaaren, Närpiön, Pietarsaaren, Seinäjoen, Alavuden, Kauhajoen, Lapuan, Kokkolan ja Kaustisten kihlakunnat.

Itä-Suomen maistraatin toimialue on Mikkelin, Savonlinnan, Pieksämäen, Juvan, Joensuun, Ilomantsin, Kiteen, Lieksan, Nurmeksen, Kuopion seudun, Ylä-Savon, Koillis-Savon, Sisä-Savon ja Varkauden seudun kihlakunnat.

Pohjois-Suomen maistraatin toimialue on Oulun, Raahen, Haukiputaan, Kuusamon, Limingan, Pudasjärven, Haapajärven, Ylivieskan, Kajaanin, Kuhmon ja Suomussalmen kihlakunnat.

Lapin maistraatin toimialue on Rovaniemen, Kittilän, Kemin, Koillis-Lapin, Ranuan-Posion, Tornion, Tornionlaakson, Inarin-Utsjoen, Käsivarren ja Sodankylän kihlakunnat.

2 §

Tämä asetus tulee voimaan 1 päivänä tammikuuta 2016.

Tällä asetuksella kumotaan maistraattien toimialueista annettu valtioneuvoston asetus (217/2011).

------------------------------------

**2.**

**Valtioneuvoston asetus rekisterihallintoasetuksen 10 a §:n muuttamisesta**

Valtioneuvoston päätöksen mukaisesti muutetaan rekisterihallintoasetuksen (248/1996) 10 a §, sellaisena kuin se on asetuksessa 412/2011, seuraavasti:

10 a §

Kielitaitoa koskevat erityiset kelpoisuusvaatimukset maistraatissa

Siitä poiketen, mitä julkisyhteisöjen henkilöstöltä vaadittavasta kielitaidosta annetun lain (424/2003) 6 §:n 1 momentissa säädetään, kielitaitoa koskevana kelpoisuusvaatimuksena on:

1) Uudenmaan maistraatissa kahteen kuluttajaoikeusneuvojan virkaan, Lounais-Suomen maistraatissa yhteen kuluttajaoikeusneuvojan virkaan ja Länsi-Suomen maistraatissa kolmeen kuluttajaoikeusneuvojan virkaan ruotsin kielen erinomainen suullinen ja kirjallinen taito sekä suomen kielen tyydyttävä suullinen ja kirjallinen taito;

2) Uudenmaan maistraatissa kahteen henkikirjoittajan virkaan, Lounais-Suomen maistraatissa yhteen henkikirjoittajan virkaan ja Länsi-Suomen maistraatissa kolmeen henkikirjoittajan virkaan ruotsin kielen erinomainen suullinen ja kirjallinen taito sekä suomen kielen tyydyttävä suullinen ja kirjallinen taito.

Maistraatin muun henkilöstön kielitaitoa koskevista kelpoisuusvaatimuksista Uudenmaan, Lounais-Suomen ja Länsi-Suomen maistraateissa säädetään valtiovarainministeriön asetuksella.

Tämä asetus tulee voimaan 1 päivänä tammikuuta 2016.

------------------------------------

**3.**

**Valtioneuvoston asetus väestötietojärjestelmästä annetun valtioneuvoston asetuksen 44 §:n muuttamisesta**

Valtioneuvoston päätöksen mukaisesti muutetaan väestötietojärjestelmästä annetun valtioneuvoston asetuksen (128/2010) 44 §:n 3 kohta sellaisena kuin se on asetuksessa 852/2014 seuraavasti:

### 44 §

### Toimivallan järjestely eräissä väestötietojärjestelmän tietojen ylläpitoa koskevissa maistraatin tehtävissä

Väestötietojärjestelmästä ja Väestörekisterikeskuksen varmennepalveluista annetun lain 21 §:n 1 momentissa säädetystä maistraatin alueellisesta toimivallasta poiketen:

3) Uudenmaan maistraatti ja Kaakkois-Suomen maistraatti vastaavat Verohallinnon, Maahanmuuttoviraston ja paikallispoliisin tallettamia tietoja koskevien korjausten tallettamisesta väestötietojärjestelmään sekä näiden viranomaisten neuvonnasta

Tämä asetus tulee voimaan 1 päivänä tammikuuta 2016.

------------------------------------

**4.**

**Valtiovarainministeriön asetus maistraattien sijaintipaikoista ja yksiköistä**

Valtiovarainministeriön päätöksen mukaisesti säädetään rekisterihallintolain (166/1996) 3 §:n 1 momentin nojalla, sellaisena kuin se on laissa 1434/2009:

1 §

Uudenmaan maistraatin sijaintipaikat ovat Helsinki, Espoo, Lohja, Raasepori, Vantaa, Hyvinkää ja Porvoo.

Hämeen maistraatin sijaintipaikat ovat Hämeenlinna ja Lahti.

Kaakkois-Suomen maistraatin sijaintipaikat ovat Kouvola, Kotka ja Lappeenranta.

Lounais-Suomen maistraatin sijaintipaikat ovat Turku, Salo, Parainen, Pori ja Rauma.

Sisä-Suomen maistraatin sijaintipaikat ovat Jyväskylä ja Tampere. Maistraatilla on lisäksi yksikkö Mänttä-Vilppulassa.

Länsi-Suomen maistraatin sijaintipaikat ovat Vaasa, Kokkola ja Seinäjoki. Maistraatilla on lisäksi yksikkö Pietarsaaressa.

Itä-Suomen maistraatin sijaintipaikat ovat Savonlinna, Mikkeli, Kuopio, Iisalmi ja Joensuu. Maistraatilla on lisäksi yksikkö Varkaudessa.

Pohjois-Suomen maistraatin sijaintipaikat ovat Oulu, Raahe ja Kajaani. Maistraatilla on lisäksi yksiköt Ylivieskassa ja Pudasjärvellä.

Lapin maistraatin sijaintipaikat ovat Rovaniemi, Kemi ja Kittilä. Maistraatilla on lisäksi yksikkö Kemijärvellä.

2 §

Tämä asetus tulee voimaan 1 päivänä tammikuuta 2016.

Tällä asetuksella kumotaan maistraattien sijaintipaikoista ja yksiköistä annettu valtiovarainministeriön asetus (595/2014).

------------------------------------

**5.**

**Valtiovarainministeriön asetus henkilöstöltä vaadittavasta kielitaidosta eräissä maistraateissa**

Valtiovarainministeriön päätöksen mukaisesti säädetään rekisterihallintoasetuksen (248/1996) 10 a §:n 2 momentin nojalla, sellaisena kuin se on asetuksessa 412/2011:

### 1 §

Maistraatin henkilöstön, jolla ei ole säädettynä kelpoisuusvaatimuksena korkeakoulututkintoa, kielitaitoa koskevana kelpoisuusvaatimuksena on:

1) Uudenmaan maistraatin Raaseporin yksikössä viiteen virkaan ruotsin kielen hyvä suullinen ja kirjallinen taito sekä suomen kielen tyydyttävä suullinen ja kirjallinen taito;

2) Lounais-Suomen maistraatin Paraisten yksikössä neljään virkaan ruotsin kielen hyvä suullinen ja kirjallinen taito sekä suomen kielen tyydyttävä suullinen ja kirjallinen taito;

3) Länsi-Suomen maistraatin Vaasan ja Pietarsaaren yksiköissä yhteensä kahteentoista virkaan ruotsin kielen hyvä suullinen ja kirjallinen taito sekä suomen kielen tyydyttävä suullinen ja kirjallinen taito.

2 §

Tämä asetus tulee voimaan 1 päivänä tammikuuta 2016.

Tällä asetuksella kumotaan valtiovarainministeriön asetus henkilöstöltä vaadittavasta kielitaidosta eräissä maistraateissa 569/2011

------------------------------------

**6.**

**Valtiovarainministeriön asetus toimivaltaisista viranomaisista eräissä maistraatin ja aluehallintoviraston tehtävissä**

Valtiovarainministeriön päätöksen mukaisesti säädetään perintökaaren (40/1965) 20 luvun 9 a §:n 2 momentin, sellaisena kuin se on laissa 1008/2007, isyyslain (11/2015) 27 §:n 2 momentin, nimilain (694/1985) 14 §:n 1 momentin ja 32 d §:n 2 momentin, sellaisina kuin ne ovat 14 §:n 1 momentti laissa 1010/2007 ja 32 d §:n 2 momentti laissa 421/2007, vihkimisoikeudesta annetun lain (571/2008) 3 ja 11 §:n, väestötietojärjestelmästä ja Väestörekisterikeskuksen varmennepalveluista annetun lain (661/2009) 80 §:n 7 ja 9 momentin, sellaisena kuin niistä on 9 momentti laissa xx/xx, kuolleeksi julistamisesta annetun lain (127/2005) 14 §:n 2 momentin, sellaisena kuin se on laissa xx/xx, edunvalvontavaltuutuksesta annetun lain (648/2007) 25 §:n 3 momentin, sellaisena kuin se on laissa xx/xx, holhoustoimesta annetun lain (442/1999) 46 §:n 4 momentin ja 64 §:n 5 momentin, sellaisena kuin ne ovat 46 §:n 4 momentti laissa xx/xx ja 64 §:n 5 momentti laissa 1405/2009, transseksuaalin sukupuolen vahvistamisesta annetun lain (563/2002) 3 §:n 3 momentin, sellaisena kuin se on laissa xx/xx sekä kotikuntalain (201/1994) 7 b §:n ja 9 §:n 4 momentin nojalla, sellaisina kuin ne ovat laissa 1095/2010:

1 § Perukirjan osakasluettelon vahvistaminen

Perintökaaren (40/1965) 20 luvun 9 a §:n 1 momentissa tarkoitettu maistraatin toimivalta vahvistaa perukirjan osakasluettelo siirretään Uudenmaan maistraatilta Lounais-Suomen maistraatille, jos hakemus on tehty ruotsin kielellä ja muutoin Länsi-Suomen maistraatille.

2 § Isyyden tunnustamisen hyväksyminen

Isyyslain (11/2015) 27 §:ssä tarkoitettu maistraatin toimivalta ratkaista isyyden tunnustamisen hyväksymistä koskeva asia siirretään Uudenmaan maistraatilta Lounais-Suomen maistraatille.

3 § Nimenmuutoshakemusten käsittely

Maistraatti, joka on ottanut vastaan nimilain (694/1985) mukaisen etunimen tai sukunimen muuttamista koskevan hakemuksen, on toimivaltainen antamaan päätöksen asiassa.

Edellä 1 momentista poiketen maistraatin toimivalta antaa päätös etunimen tai sukunimen muuttamista koskevassa asiassa siirretään Uudenmaan maistraatilta Lounais-Suomen maistraatille, jos hakemus on tehty ruotsin kielellä ja muutoin Pohjois-Suomen maistraatille.

4 § Vihkimisoikeudesta annetussa laissa säädettyjen tehtävien hoitaminen

Pohjois-Suomen maistraatti on toimivaltainen maistraatti vihkimisoikeudesta annetussa laissa (571/2008) tarkoitetuissa tehtävissä.

Maistraatti, joka on avioliittolain (234/1929) 17 a §:n 2 momentin nojalla myöntänyt vihkimisoikeuden, valvoo kuitenkin myöntämänsä vihkimisoikeuden käyttämistä ja on toimivaltainen tällaisen vihkimisoikeuden peruuttamista koskevassa asiassa.

Vihkimisoikeusrekisterin teknisestä toimivuudesta vastaavana viranomaisena toimii Itä-Suomen aluehallintovirastossa toimiva maistraattien ohjaus- ja kehittämisyksikkö.

5 § Eräiden kotikuntaa ja väestökirjanpitokuntaa vailla olevien henkilöiden tietojen ylläpito väestötietojärjestelmässä

Uudenmaan maistraatti käsittelee asiat, jotka koskevat väestötietojärjestelmästä ja Väestörekisterikeskuksen varmennepalveluista annetun lain (661/2009) 80 §:n 7 momentissa tarkoitettuja henkilöitä, joilla ei ole koskaan ollut kotikuntaa eikä väestökirjanpitokuntaa Suomessa.

6 § Rekisteröityjen uskonnollisten yhdyskuntien jäsenluetteloita koskevat tehtävät

Uudenmaan maistraatti säilyttää väestötietojärjestelmästä ja Väestörekisterikeskuksen varmennepalveluista annetun lain (661/2009) 80 §:n 9 momentissa tarkoitetut asiakirjat ja päättää niissä olevien tietojen luovuttamisesta noudattaen soveltuvin osin lain 4 luvun säännöksiä.

7 § Kuolleeksi julistamista koskevat tehtävät

Jos Suomessa ei ole maistraattia, joka olisi toimivaltainen käsittelemään kuolleeksi julistamisesta annetun lain (127/2005) 14 §:n 1 momentin nojalla kuolleeksi julistamista koskevaa asiaa, käsittelee asian Uudenmaan maistraatti.

8 § Edunvalvontavaltuutuksen vahvistaminen

Jos Suomessa ei ole maistraattia, joka olisi toimivaltainen käsittelemään edunvalvontavaltuutuksesta annetun lain (648/2007) 25 §:n 1 tai 2 momentin nojalla edunvalvontavaltuutuksen vahvistamista koskevaa asiaa, käsittelee asian Uudenmaan maistraatti.

9 § Edunvalvojan toiminnan valvominen

Jos Suomessa ei ole maistraattia, jolle edunvalvojan valvonta kuuluu holhoustoimesta annetun lain (442/1999) 64 §:n 1 tai 2 momentin nojalla, velvollisuus valvoa edunvalvojan toimintaa on Uudenmaan maistraatilla.

10 § Luvan antaminen holhousasioiden rekisterin tietojen saamiseen

Hämeen maistraatti antaa holhoustoimesta annetun lain (442/1999) 64 §:n 5 momentissa tarkoitetun luvan saada holhousasioiden rekisteriin talletettuja tietoja teknisen käyttöyhteyden avulla.

11 § Sukupuolen vahvistamista koskevan asian käsittely

Jos henkilöllä ei ole kotikuntaa tai väestökirjanpitokuntaa Suomessa, käsittelee sukupuolen vahvistamista koskevan asian Uudenmaan maistraatti transseksuaalin sukupuolen vahvistamisesta annetun lain (563/2002) 3 §:n 1 momentissa säädetyllä tavalla.

12 § Muutto- ja maastamuuttoilmoitusten käsittely

Kotikuntalain (201/1994) 7 a §:ssä tarkoitettujen muutto- ja maastamuuttoilmoitusten vastaanottamiseen ja ilmoitusten johdosta väestötietojärjestelmään tehtäviin merkintöihin liittyvistä tehtävistä vastaa se maistraatti, jonka toimialueelle muuttoa muuttoilmoitus koskee tai jonka toimialueelta muuttoa maastamuuttoilmoitus koskee.

Edellä 1 momentista poiketen:

1) Lapin maistraatti vastaa Uudenmaan maistraatin toimialueelle kohdistuvia muuttoja koskevien muuttoilmoitusten käsittelystä; Lapin maistraatti voi lisäksi osallistua minkä tahansa muun maistraatin toimialueelle kohdistuvia muuttoja koskevien muuttoilmoitusten käsittelyyn;

2) Länsi-Suomen maistraatti vastaa Uudenmaan maistraatin toimialueelle kohdistuvia muuttoja koskevien ruotsinkielisten muuttoilmoitusten käsittelystä niissä tapauksissa, joissa merkinnän tekeminen väestötietojärjestelmään edellyttää lisäselvitysten tekemistä; Länsi-Suomen maistraatti voi lisäksi osallistua minkä tahansa muun maistraatin toimialueelle kohdistuvia muuttoja koskevien ruotsinkielisten muuttoilmoitusten käsittelyyn.

Sen estämättä, mitä 1 ja 2 momentissa säädetään, maistraatti ottaa vastaan yksittäisen asiakaskäynnin yhteydessä suullisesti tehdyn muuttoilmoituksen tai muun suoraan maistraatille toimitetun muutto- tai maastamuuttoilmoituksen ja tekee muuttoilmoituksen johdosta tarvittavat merkinnät väestötietojärjestelmään.

13 §

Voimaantulo

Tämä asetus tulee voimaan 1 päivänä tammikuuta 2016.

Tällä asetuksella kumotaan valtiovarainministeriön asetus toimivaltaisista maistraateista ja toimivaltaisesta aluehallintovirastosta eräissä maistraatin ja aluehallintoviraston tehtävissä

(1351/2011).